Mike Pence , varaforseti Bandaríkjanna , mun koma í opinbera heimsókn til Íslands 3. september næstkomandi . Þetta kemur fram á vef Hvíta Hússins . Heimsóknin er hluti af stærra ferðalagi en hann mun einnig fara til Bretlands og Írlands . Pence mun leggja áherslu á landfræðilegt mikilvægi Íslands á Norðurskautinu og aðgerðir NATO gegn auknum áhrifum Rússa á svæðinu . Þá verður einnig rætt tækifæri í viðskiptum og frekar fjárfestingu milli landanna . Samtökin ‘ 78 hafa talað gegn heimsókn Pence til Íslands . Formaður samtakanna , Þorbjörg Þorvaldsdóttir , hefur bent á að allan stjórnmálaferil sinn hefur Pence unnið gegn réttindum hinsegin fólks . „ Pence kom inn í fulltrúaþing Bandaríkjanna 2001 og varð ríkisstjóri Indiana frá 2013 - 2016 . Allan þann tíma hefur hann unnið gegn hinsegin réttindum beint og óbeint , “ sagði Þorbjörg í Morgunútvarpinu á Rás 2 fyrir stuttu „ Hann er svo sannarlega enginn bandamaður og hreinlega illgjörðamaður . “